钦定古今图书集成/明伦汇编/宫闱典/第135卷 > 《论党锢之祸》李德裕
## 钦定古今图书集成/明伦汇编/宫闱典/第135卷 > 《论党锢之祸》李德裕

东汉党锢之祸，其始起于甘陵，有《南北部》之谣，汝南
二郡谣，其郡守转入太学诸生郭林宗、贾伟节为之
冠，与李膺、陈蕃、王畅更相褒重。而怨膺者上书诬告
其养太学游士，交结诸郡生徒，共为部党，诽讪朝廷，
乱疑风俗。于是天子震怒，颁下郡国，逮捕党人，而膺
等皆坐禁锢。自是正直废放，邪枉炽结，海内希风之
流，遂共相标榜，指天下名士，而有“三君”、“八俊”、“八顾”、“八
及”、“八厨”之号。其后有承望阉宦意指者，上书告张俭
与同郡二十四人别相称号，图危社稷，而俭为之魁。
灵帝诏捕俭等，而阉宦讽有司奏捕前党李膺之徒，
皆死狱中。诸为隙者，因相陷害，睚眦之忿，滥入党中，
坐废禁者几千馀人。凡党事始自甘“陵、汝南，成于李膺、张俭，海内涂炭，二十馀年，诸所蔓衍，皆天下善士”，
而汉亦自此季矣。大抵朝廷清明，贤俊在位，有以制
服小人，则天下治安，而为国家之福；朝廷昏微，奸邪
得志，必须诬陷君子，则天下危乱，而为国家之祸。方
灵帝之时，阉宦擅权，莫之敢撄，而李膺、张俭之徒，振
拔污险之中，蕴义生“风以鼓动，激素行以耻威权，立
廉尚以振贵势，使天下之士皆高尚其道而污秽朝
廷。故阉夫憸人因其危而挤之，指为部党，一网几尽，
而士有不幸罹其祸者，幽深牢破家族而不顾，至子
伏其死而母叹其义，虽颠沛假命而闻其风者，莫不
钦慕而争为之主，岂不贤哉！”然膺俭等其取名太多，
其嫉恶太甚，固非自全于乱世之道。使遇其时，其功
迹岂易量耶？此非膺、俭之不幸，乃汉室之不幸也。